Rikunarita-ORG/Wikinium huggingface dataset:
# Aomori

| Aomori  |
| --- |
| pilsēta Japānā |
| 秋田市 |
|  |
|  |
|

|  |  |
| --- | --- |
|  **Karogs** |  **Emblēma** |

 |
| AomoriRādīt kartē "Japāna"AomoriRādīt kartē "Āzija" |
|
Koordinātas: ﻿ / ﻿ |
| Valsts |  Japāna |
| Reģions |
Tohoku reģions |
| Prefektūra |  Aomori prefektūra |
| Platība |
|  • Kopējā |
824,61 km2 |
| Iedzīvotāji
(2023. gadā) |
|  • kopā |
264 945 |
|  • blīvums |
321,3/km² |
| Laika josla |
JST (UTC+9) |
| Mājaslapa | www.city.aomori.aomori.jp |
|  **Aomori Vikikrātuvē** |

**Aomori** (japāņu: 青森市, *Aomori-shi*) ir pilsēta Japānas ziemeļos, Honsju salas Tohoku reģionā, un Aomori prefektūras administratīvais centrs. Tā atrodas Mucu līča krastā Honsju salas ziemeļu daļā un ir viena no nozīmīgākajām pilsētām Japānas ziemeļos. Aomori ir viena no Japānas centrālajām pilsētām un Aomori metropoles areāla centrs. Aomori vēsturiski un mūsdienās ir nozīmīgs transporta mezgls starp Honsju un Hokaido salām. Pilsēta ir svarīgs dzelzceļa, autoceļu, ostas un jūras transporta centrs, bet tās tuvumā atrodas Seikana tunelis, kas savieno abas salas. Aomori ir arī pēdējā Honsju salas ātrvilcienu līniju pietura pirms Hokaido, un vēsturiski tā kalpojusi kā nozīmīga satiksmes un tirdzniecības osta savienojumiem ar Hakodati. Pilsētas nozīmi pastiprina reģionālo transporta savienojumu koncentrācija Japānas ziemeļos.

Pateicoties izdevīgajam ģeogrāfiskajam novietojumam, Aomori attīstījusies par nozīmīgu administratīvu, saimniecisku, kultūras un transporta centru. Tā ieņem būtisku vietu Aomori prefektūras pārvaldē un reģiona saimnieciskajā dzīvē. 2023. gada 1. augustā Aomori bija 264 945 iedzīvotāji 136 781 mājsaimniecībā, iedzīvotāju blīvums bija 321 cilvēks uz km², bet pilsētas kopējā platība sasniedza 824,61 km².

## Ārējās saites

* Vikikrātuvē par šo tēmu ir pieejami multivides faili. Skatīt: Aomori.

* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
# Flagstāfa[labot | labot pirmkodu]

| Flagstāfa  |
| --- |
| pilsēta |
| *Flagstaff* |
|  |
|  |
| FlagstāfaFlagstāfaRādīt kartē "ASV"Rādīt kartē "Arizona"Rādīt visas |
|
Koordinātas: ﻿ / ﻿ |
| Valsts |  ASV |
| Štats |  Arizona |
| Apgabals |
Kokonino apgabals |
| Platība |
|  • Kopējā |
167,67 km2 |
| Augstums |
2 106 m |
| Iedzīvotāji
(2020) |
|  • kopā |
76 831 |
|  • blīvums |
426,2/km² |
| Laika josla |
MST (UTC-7) |
| Mājaslapa | flagstaff.az.gov |
|  **Flagstāfa Vikikrātuvē** |

**Flagstāfa** (angļu: *Flagstaff*) ir pilsēta Amerikas Savienoto Valstu rietumos, Arizonas štata centrālās daļas ziemeļos. Uz ziemeļiem no Flagstāfas atrodas Kokonino plato. 1876. gada 4. jūlijā mežstrādnieki, kas strādāja tuvējos mežos, pacēla karogu par godu ASV neatkarībai un nosauca apvidu par Flagstāfu (angļu: *flag* - ‘karogs’). Pilsēta dibināta 1881. gadā. 1882. gadā caur pilsētu tika izbūvēta Atlantijas un Klusā okeāna dzelzceļa līnija, kā rezultātā pilsēta piedzīvoja strauju izaugsmi. Mūsdienās joprojām dominē kokmateriālu iegūšana un apstrāde. Tā kā no Flagstāfas nav tālu Lielais kanjons, kā arī atrodas vairāki nozīmīgi zinātnes objekti, piemēram, Louela observatorija, kur 1930. gadā atklāja pundurplanētu Plutonu, katru gadu caur pilsētu brauc ap 5 miljoniem tūristu. Netālu atrodas ziemas slēpošanas kūrorts *Arizona Snow Bowl* un *Meteor Crater*, kuru izmanto astronautu treniņiem. Pilsētā atrodas Ziemeļarizonas Universitāte un Ziemeļarizonas muzejs (dabas vēstures muzejs).

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Flagstāfa.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
# Noliktava

IKEA noliktava Anderlehtā, Briselē
**Noliktava** ir celtne, kas paredzēta preču, izejvielu un materiālu uzglabāšanai, komplektēšanai, apstrādei, šķirošanai un sadalei, nodrošinot krājumu pieejamību un efektīvu plūsmu piegādes ķēdē. Tā ir būtiska loģistikas, tirdzniecības un ražošanas sistēmu sastāvdaļa, kas palīdz izlīdzināt atšķirības starp ražošanu un patēriņu, kā arī nodrošina izmaksu un riska kontroli. Mūsdienu noliktavas aizvien biežāk ir automatizētas un digitalizētas, izmantojot robotizētās iekraušanas sistēmas, automatizētus plauktu krāvējus, mobilos robotus, WMS (*Warehouse Management System*) un datu sensorus. Šīs tehnoloģijas paaugstina caurlaidību, uzlabo krājumu izsekojamību un samazina darbības izmaksas, veicinot ātru preču apriti globālajos piegādes tīklos.

Pēc funkcijas un mēroga noliktavas var būt vietējās, reģionālās vai starptautiskās sadales centra tipa, un tās ieņem stratēģisku lomu piegādes ķēdes pārvaldībā un uzņēmumu konkurētspējas nodrošināšanā.

## Ārējās saites

* Vikikrātuvē par šo tēmu ir pieejami multivides faili. Skatīt: Noliktava.

* Latvijas Nacionālās enciklopēdijas šķirklis
# Nikkei 225

Nikkei 225 (Nikkei 225, tock Average, japāņu val. 日経平均株価', 日経225) ir viens no Japānas svarīgākajiem fondu indeksiem. Pirmoreiz to publicēja Tokijas fondu birža 1950. gada 7. septembrī ar nosaukumu *TSE Adjusted, stock Price Average*.

Kopš 1970. gada indeksu aprēķina Japānas laikraksts *The Nihon Keizai, himbun*.

2021. gada 15. februārī indekss *Nikkei 225* pārsniedza 30 000 punktu atzīmi, sasniedzot visaugstāko līmeni pēdējo 30 gadu laikā. Šis indeksa vērtības pieaugums bija saistīts ar Japānas Bankas īstenoto monetārās stimulēšanas programmu Covid-19 pandēmijas finansiālo seku mazināšanai.

2022. gada sākumā indeksu visvairāk ietekmē uzņēmums *Tokyo Electron* (TYO: 8035).

## Indeksa aprēķināšana

Indeksu aprēķina, nosakot "akciju koriģēto cenu" summu un dalot šo summu ar "dalītāju". Akcijas “koriģētā cena” ir tās cena, kas reizināta ar cenas korekcijas koeficientu. Cenas korekcijas koeficients lielākai daļai akciju ir 1, bet akcijām ar relatīvi augstu cenu tas ir zemāks. “Dalītājs” tiek koriģēts, mainoties akciju grozam, kā arī akciju sadalīšanas vai reversās akciju sadalīšanas laikā, lai novērstu indeksa krasas izmaiņas šo ārpustirgus notikumu dēļ.

Nikkei 225 indekss sastāv no uzņēmumu akcijām. Tajā neiekļauj kopfondu akcijas, biržu fondus, nekustamā īpašuma fondus un priviliģētās akcijas. Iekļaušanai indeksā atlasa visvairāk tirgotās akcijas. Ja kāds indeksā iekļautais uzņēmums apvienojas ar kādu citu uzņēmumu vai bankrotē, tad to aizstāj ar citu uzņēmumu, kas darbojas tajā pašā tirgus sektorā.
Kopš 2010. gada janvāra indekss tiek atjaunināts ik pēc 15 sekundēm tirdzniecības sesiju laikā. Vienlaikus Nikkei 225 iekļauto uzņēmumu saraksts tiek pārskatīts reizi gadā, oktobrī.

## Atsauces
# Puertoriko

| *Commonwealth of Puerto Rico* *Estado Libre Asociado de Puerto Rico*Puertoriko Asociētā Valsts |
| --- |
|

|  |  |
| --- | --- |
|  |  |
| Karogs | Ģerbonis |

 |
| **Devīze:Joannes est nomen ejus* |
| **Himna:La Borinqueña* |
| Location of Puerto Rico  |
| **Galvaspilsēta** (un lielākā pilsēta)
  | Sanhuana 104) ﻿ / ﻿ |
| Valsts valodas | spāņu valoda un angļu valoda |
| Valdība |
|  -  | ASV prezidents | Donalds Tramps |
|  -  | Gubernators | *Pedro Pierluisi* |
| Platība |
|  -  | Kopā |  9 104 km²  |
|  -  | Ūdens (%) | 1,6 |
| Iedzīvotāji |
|  -  | iedzīvotāji 2015. gadā | 3 474 182 (130.) |
|  -  | Blīvums | 382/km² (29.)
 |
| **IKP** (PPP) | 2013. gada aprēķins |
|  -  | Kopā | $ 125,861 miljardi  |
|  -  | Uz iedzīvotāju | $ 35 029  |
| **Džini koef.** (2011) | 53,1  |
| **TAI** (2012) | ▲ 0,865 (ļoti augsts)  |
| Valūta | ASV dolārs (`USD`)  |
| Laika josla | AST (UTC-4) |
|  -  | Vasarā (DST) | nav (UTC-4) |
| Interneta domēns | .pr |
| ISO 3166-1 kods | 630 / PRI / PR |
| Tālsarunu kods | +1-787 un +1-939
  |

**Puertoriko** (*Puerto Rico*), oficiāli **Puertoriko Asociētā Valsts** (angļu: *Commonwealth of Puerto Rico*; spāņu: *Estado Libre Asociado de Puerto Rico*), ir ASV valdījums Vestindijā, Lielajās Antiļu salās. Aizņem Puertoriko salu (8674 km²), kā arī Vjekesu (134 km²), Monu (54 km²), Kulebru (28 km²) un citas mazākas salas. Ziemeļos Puertoriko apskalo Atlantijas okeāns, dienvidos — Karību jūra.

Puertoriko atrodas pašos Lielo Antiļu salu austrumos. Puertoriko ir kalnains reljefs, te valda tropisks klimats, un salu klāj bagātīgs augājs.

Puertoriko ir sava konstitūcija un savas likumdošanas, izpildvaras un tiesu iestādes. Saikne ar Amerikas Savienotajām Valstīm ir kopīga pilsonība, valūta un aizsardzība.

## Ārējās saites

* Vikikrātuvē par šo tēmu ir pieejami multivides faili. Skatīt: Puertoriko.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Katoļu enciklopēdijas raksts (angliski)
* Zinātniskās fantastikas enciklopēdijas raksts (angliski)